'ซุปเปอร์ริช'ตั้งเป้าโต20%รับท่องเที่ยวคึก
ซุปเปอร์ริชตั้งเป้าโต 20% อานิสงส์การท่องเที่ยวคนไทยต่างชาติ
9 พ.ค. 2561

ซุปเปอร์ริชตั้งเป้าโต 20% อานิสงส์การท่องเที่ยวคนไทยต่างชาติน.ส.สิตามนินท์ สุสมาวัตนะกุล กรรมการผู้จัดการสายงานพัฒนาธุรกิจ บริษัท ซุปเปอร์ริช (ไทยแลนด์) หรือซุปเปอร์ริช (สีเขียว) เปิดเผยว่า ในปีนี้บริษัทตั้งเป้าหมายมูลค่าการซื้อขายอัตราแลกเปลี่ยนเงินตราต่างประเทศเพิ่มขึ้น 20% จากปี 2560 ที่สามารถทำได้ 1.12 แสนล้านบาท เติบโต 43% เพราะได้รับอานิสงส์จากการท่องเที่ยวทั้งในและต่างประเทศเพิ่มขึ้น โดยเฉลี่ยจะมีการซื้อขายแลกเปลี่ยนประมาณ 300 ล้านบาท/วัน โดยสกุลเงินที่มีการซื้อขายมาก ได้แก่  ดอลลาร์สหรัฐ เยน ยูโร และปอนด์ ซึ่งบริษัทจะมีส่วนต่างกำไร 2-4 สตางค์ ถือว่าอัตราแลกเปลี่ยนที่ดีที่สุดสำหรับการบริหารความเสี่ยงจากอัตราแลกเปลี่ยนบริษัทซื้อขายเงินแต่ละสกุลให้เร็ว และไม่มีการเก็งกำไรค่าเงิน ดังนั้นจะไม่ได้รับผลกระทบจากค่าเงินผันผวน ส่วนกระแสสังคมไร้เงินสดมีมากขึ้นอาจจะกระทบกับธุรกิจเล็กน้อย แต่บริษัทก็มีการปรับตัวนำเทคโนโลยีมาใช้และยอมรับว่าสนใจธุรกิจเทรดเงินดิจิทัล แต่ขณะนี้ก็ยังไม่มีกฎหมายที่ชัดเจนนอกจากนี้ บริษัทได้ปรับปรุงขนาดสาขารองรับความต้องการลูกค้าเพิ่มขึ้น โดยเปิดให้ดำเนินแล้ว 12 สาขา และเตรียมเปิดเพิ่มอีก 1 สาขา ภายในปีนี้จากปัจจุบันทั้งระบบมีบริษัทแลกเงินต่างประเทศประมาณ 2,000 ราย